

LĒMUMS

Ādažos, Ādažu novadā

2025. gada 24. jūlijā **Nr. 290**

**Par basketbola komandas atjaunošanu un dalību Latvijas Basketbola savienības Reģionālajā basketbola līgā**

Vēsturiski Carnikavas novada pašvaldībā bija pieaugušo basketbola komanda, kas piedalījās Latvijas Basketbola savienības organizētajos valsts nozīmes basketbola turnīros. Pēc Ādažu novada pašvaldības izveidošanas 2021. gadā, pašvaldības dome 27.07.2021. gada sēdē nolēma turpināt sniegt atbalstu basketbola komandai.

2024. gadā, neilgi pirms basketbola sporta sezonas sākuma, darba attiecības ar pašvaldību izbeidza basketbola treneris, kā rezultātā nebija iespējams pieteikt komandu dalībai RBL sezonai. Ņemot vērā šo apstākli, vakance tika uz laiku likvidēta.

Ādažu Bērnu un jaunatnes sporta skolas (ĀBJSS) un Centrālās pārvaldes Sporta nodaļas ieskatā pašvaldībai ir jārada skolas audzēkņiem iespēju turpināt attīstīt basketbola prasmes un tiekties pēc panākumiem arī pēc sporta skolas absolvēšanas, tāpēc ir būtiski izveidot pieaugušo basketbola komandu. Pieaugušo komanda ir svarīgs posms basketbola piramīdā, tā palīdz ĀBJSS veidot skaidru attīstību, vienlaikus arī audzēkņiem ir iespēja spēlēt vietējā komandā, palīdzot noturēt jaunos sporta talantus Ādažu novadā.

Dalībai basketbola kārtējā sezonā komandu pieteikumi jāiesniedz Latvijas Basketbola savienībā līdz šā gada 1. augustam.

Novada sporta komanda veicina iedzīvotāju lokālpatriotismu, piederības sajūtu un lepnumu par savas komandas dalību un panākumiem valsts nozīmes turnīros. Šādi veidojas spēcīgāka basketbola kultūra Ādažu novadā, motivējot jauniešus pārstāvēt savu novadu.

Iecere atbilst Ādažu novada Attīstības programmas (2021.–2027.) vidējā termiņa prioritātei, rīcības virzienam un uzdevumiem VTP10: Sporta aktivitāšu pieejamība un daudzveidība, RV10.2: Sporta pēctecības attīstīšana, U10.2.1: Izveidot Sporta piramīdu – pieaugušo sporta komandu izveidošana (basketbols, florbols, volejbols, futbols), pasākums Ā10.2.1.1. Sporta piramīdas – pieaugušo sporta komandu izveidošana (basketbols, florbols, volejbols, futbols).

Komandas kopējās izmaksas gadā sastādītu 15 331 EUR (trenera atalgojums, ieskaitot atvaļinājuma pabalstu un darba devēja sociālās iemaksas 10 331 EUR, dalības maksa, tiesnešu un sekretariāta nodrošināšana 5000 EUR). Papildus, vismaz reizi 3 gados, būs nepieciešams atjaunot komandas sporta formas (izdevumi ap 1500 EUR). 2025. gadā nepieciešams finansējums 6540 EUR apmērā (atalgojumam 3440 EUR, dalības maksām 2500 EUR, formas tērpu (6) atjaunošanai 600 EUR).

2025. gadā Sporta nodaļas budžetā šādam mērķim netika paredzēts finansējums, taču algu fondā ir objektīvs ietaupījums 6140 EUR (EKK1110). Vēl 702 EUR ir ietaupījums Ādažu MTB velomaratona organizēšanas apropriācijā (EKK2239). Tādējādi kopējais ietaupījums ir 6842 EUR.

Pamatojoties uz Pašvaldību likuma 4. panta pirmās daļas 7. punktu un 10. panta pirmās daļas 10.punktu, Sporta likuma 7. panta pirmās daļas 3. punktu, Valsts un pašvaldību institūciju amatpersonu un darbinieku atlīdzības likuma 2. panta pirmās daļas 14. punktu*,* kā arī domesFinanšu komitejas 16.07.2025. atzinumu, Ādažu novada pašvaldības dome

**NOLEMJ:**

1. Atbalstīt Ādažu basketbola komandas atjaunošanu un dalību Latvijas Basketbola savienības Reģionālajā basketbola līgā.
2. Ar 2025. gada 1. septembri atjaunot Sporta nodaļas struktūrā amatu “treneris” (profesijas kods 3422 03), 0,45 slodzes, darba alga 624 *euro.*
3. Veikt grozījumus Ādažu novada pašvaldības domes 27.12.2024. lēmumā Nr. 515 “Par pašvaldības amatpersonu un darbinieku mēnešalgām 2025. gadā” 2.pielikuma sadaļā “Sporta nodaļa” (pielikumā) šī lēmuma 2.punkta izpildei.
4. Finanšu nodaļai veikt grozījumus pašvaldības 2025. gada budžetā:
   1. pārcelt 2500 EUR no EKK1110 uz EKK2239 (dalības maksas segšanai);
   2. 3440 EUR EKK1110 ietvaros (basketbola trenera atalgojumam);
   3. 600 EUR no EKK2239 uz EKK2312 (formu iegādei).
5. Sporta nodaļas vadītājam:
   1. nodrošināt basketbola komandas pieteikšanu Reģionālās basketbola līgas turnīram;
   2. nodrošināt basketbola komandas uzturēšanas ilgtspēju;
   3. līdz š.g. 1. oktobrim iesniegt domei apstiprināšanai grozījumu Ādažu novada Sporta attīstības stratēģijā 2022. – 2027. gadam, papildinot ar kārtību, kādā pašvaldība veido un uztur sporta komandas pieaugušajiem.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU